
DREPTUL DISCIPLINAR 


Instituirea unui sistem juridic unitar 
pentru disciplina funcţionarilor publici, 
prin stricta determinare a tuturor infrac- 
țiunilor disciplinare şi stabilirea precisă 
a sancţiunilor pentru fiecare din ele, este 
absolut necesară pentru consacrarea in- 
dependenţei morale a slujitorilor Statului, 
regiilor autonome, județelor şi comunelor. 


I. 
Infracțiunile disciplinare 


Dintre toate ramurile dreptului public, 
nici una nu prezintă o mai gravă inferio- 
ritate decât dreptul disciplinar, în virtutea 
căruia se pot aplicà numeroase sancțiuni 
funcționarilor publici, dintre cari unele 

foarte grave, fără ca nici una din [е- 
gile de organizarea corpurilor de func- 
ţionari sau a serviciilor publice să pre- 
vadă cari sunt anume infracțiunile dis- 
ciplinare şi pedepsele specifice fiecăreea 
din ele. 

51 este un fenomen juridic de neînțeles 
faptul că nici în doctrină, nici în dezi- 
deratele profesionale ale funcţionarilor 
publici nu s'a discutat niciodată această 
extrem de importantă problemă. 

Işi poate oare cineva imagină macar 
un Singur moment, un cod penal în care 
Sar prevedea numai pedepsele, fără а 
se enumără mai întâi infracțiunile penale 
şi fără a se specifică pedepsele anumite 
pentru fiecare din ele? 

Se pot concepe daune civile şi rezilie- 
rea unui contract fără producerea unor 
fapte anume prevăzute în el — sau în 
vreo lege cuprinzând dispoziţiuni spe- 
ciale de ordine publigă? 

In nici într'un domeniu al dreptului 
public sau privat nu există sancţiuni decât 
numai pentru a fi aplicate la anumite in- 
fracțiuni în mod cert determinate — drep- 

tul de apreciere al organului indrituit а 
le aplica, constând numai în a hotărî dacă 
faptul imputat constitue sau nu una din 
infracțiunile respective şi dacă este cazul 
să se aplice circumstanţe agravante sau 
atenuante. 


Numai în dreptul disciplinar „judecă- 
torul“ are misiunea de a statuă oarecum 
el însuş chiar şi asupra infracţiunei, 
ceeace este absolut inadmisibil din punct 
de vedere al dreptului şi al unui regim 
juridic al legalităţii. 


Este adevarat că instanţa disciplinară 
este compusă din membrii corpului de 
funcţionari publici, din care face parte 
şi învinuitul, şi că deci еа are aspectul · 
unei justiţii de opinie publică profesio- 
nală, corespunzătoare aceleea a opiniei 
publice sociale şi politice а Curţilor cu 
juri; dar tocmai acest caracter al ei im- 
pune neapărat specificarea şi enumerarea 
limitativă a infracțiunilor disciplinare şi 
a sancţiunilor pentru fiecare din ele. 


Dacă am transpune sistemul nostru dis- ' 
ciplinar, în baza căruia orice ministru, 

director de regie autonomă, prefect sau 
primar, poate deschide acţiunea discipli- 
nară pentru orice pretinsă vină a unui 
funcţionar, invocând un articol vag din 
legea de organizare respectivă, iar co- 
misia disciplinară poate statuă dacă 
faptul imputat poate atrage una din pe- 
depsele legale, creiând ea însăş infrac- 
țiunea — dacă prin pură ipoteză am 
transpune acest sistem în judecata penală 
a Curţilor cu juri, atunci fiecare уа în- 
țelege la ce monstruozitate juridică am 
ajunge. Nu numai că nu ar mai fi nici un 
temeiu de drept — dar am intră în plin 
haos de vindictă socială. 

Şi comparaţia noastră este foarte în- 
temeiată, pentrucă justiţia disciplinară 
funcţionează în bună parte după normele 
justiţiei penale, acţiunea disciplinară fiind 
o acţiune publică, pornită nu de „minis- 
terul public“, dar tot de un reprezentant 
superior al suveranităţii publice şi tot în 
numele aceluiaş principiu de ordine care 
se impune în mai mare măsură încă, atunci 
când sunt în cauză funcţionarii publici. 


Жж 
ж * 

Dacă cercetăm Statutul Funcţionarilor 
Publici, atunci constatăm că în partea a 
Il-a avem două capitole speciale, unul 
intitulat Disciplina şi un al doilea „Со- 
misiile de disciplină“ (art. 51—61). Pri- 
mul capitol, în loc să înceapă prin a sta- 
bili infracțiunile disciplinare, începe cu 
enumerarea sancţiunilor, pe cari le nu- 
meşte pedepse disciplinare, fără а cu- 
prinde macar noţiunea de infracţiune, sau 
abatere disciplinară, care nu se află ni- 
căeri în tot cuprinsul Statutului. In 
schimb însă, în capitolul IV din prima 
parte a Statutului (art. 8—13) se prevăd 
următoarele: 


Indatoriri şi răspunderi 

a) numărul legal de ore de serviciu; 

b) sărbătorile legale. Întrucât sărbăto- 
rile legale constitue о  îndatorire şi o 
răspundere, atunci când ele sunt în rea- 
litate un drept de repaus, numai autorii 
Statutului ar putea-o lămuri; 

c) obligaţia funcţionarilor de a locui 
în localitatea unde au „reşedinţa func- 
ţiunii lor“. Obligaţie care ştim cum se 
aplică şi a cărei neîndeplinire n'a dat loc 


www.digibuc.ro 


8 


niciodată la o acţiune disciplinară, nefiind 
deci considerată ca o infracţiune; 

d) art. 12 dispune: „Sub sancţiune dis- 
ciplinară, funcţionarul care demisionează 
nu poate părăsi serviciul înainte dea i se 
primi demisiunea și dea predă serviciul“. 

Deşi avem deci, de astădată, o infruc- 
ţiune precisă, legea nu prevede totuș 
sancţiunea, una şi singură, aşă cum e 
logic, rămânând ca, şi în acest caz, şeful 
serviciului, direct sau cu avizul comisiunii 
disciplinare, să aplice oricare pedeapsă, 
sau chiar nici una; 

e) Art. 18 prevede dreptul autorităţii 
de a chemă în garanţie pe funcţionarul 
care şi-a depăşit mandatul, sau sfera a- 
tribuţiunilor sale legale, fără a prevedea 
însă şi pedeapsa disciplinară ce s'ar cu- 
veni pentru această infracțiune şi nici 
macar -nu menţionează că acest fapt ar 
constitui o infracţiune disciplinară; 

f) Pe lângă dispoziţiunile acestor ar- 
ticole, mai găsim în art. 14, “privitor la 
cumulul de funcțiuni şi incompatibilitate, 
următorul aliniat final: „Acel ce se va 
abate dela aceste dispoziţiuni va fi trimis 

înaintea comisiei disciplinare“. Şi aceste 
infracţiuni sunt prevăzute deci tot ca 
simple 'interdicțiuni, a căror încălcare în 
realitate sa înfăptuit în mod permanent 
şi general până la legea cumulului, fără a 
fi atras pedepsirea disciplinară a nici 
unui funcționar. Notăm că nici pentru 
aceste infracțiuni nu se prevăd în lege 
sancţiuni precise; 

g) In fine, sunt şi două cazuri în cari 
se prevăd infracţiuni disciplinare propriu 
zise, precum şi sancţiunile lor specifice. 
“Sunt cch- din art. 30, 31 şi 32 privitoare 
la grevă, sancţionate cu destituirea. Din 
fapta de uneltire şi punere la cale a 
grevei art. 31 face chiar o infracţiune 
penală, pedepsită cu închisoare dela 3 
luni la 2 ani; 

h) Art. 58 mai prevede pedeapsa des- 
tituirei, ca pedeapsă disciplinară oare- 
cum automată şi accesorie, funcţionaru- 
lui condamnat definitiv pentru una din 
crimele şi delictele limitativ enumerate 
în cuprinsul său. 

Evident, în cazurile prevăzute de acest 
articol, suntem în plin drept penal, iar 

infracţiunea disciplinară nu este decât 
o concretizare logică şi perfect juridică 
a obligaţiunii din art. 11, pe саге о ex- 
punem jos; 

i) In afară de faptul că aceste din 
urmă infracţiuni sunt pur penale şi că 
toate celelalte nu sunt prevăzute decât 
ca obligaţiuni de serviciu, a căror încăl- 
care poate atrage pedepse disciplinare 
şi nu ca infracţiuni disciplinare propriu 
zise, — trebuie să observăm şi faptul 
că în practică o parte din aceste obliga- 
ţiuni au căzut în desuetudine şi că toate 
la un loc — cu excepţiunea celeea de 
sub lit. h — dau naştere la foarte puţine 
acţiuni disciplinare, 

Este însă o altă îndatorire impusă func- 
ţionarilor asupra căreea trebuie să in- 
sistăm, pentrucă ea prezintă o impor- 
tanţă deosebită şi din punct de vedere 
juridic, ca şi din punct de vedere prac- 
tic, şi anume „obligaţiunea de a nu 
compromite, prin actele vieţei lor (func- 
ţionarii) publice sau private, funcțiunea 
sau corpul din care fac parte“. (Art. 11). 

Această obligaţiune este atât de ne- 

precisă şi în fond şi în formă, încât în 
ea se poate încadră orice învinuire. Orice 
act al vieţii publice şi mai ales al vieţii 
private poate fi interpretat, de cine are 
interes să lovească pe un funcţionar, ca 
un act care atinge demnitatea serviciu- 
lui şi mai ales a corpului de funcţio- 
nari. Şi, ceeace e mai grav, e că această 
obligaţiune poate fi grozav de variat con- 
cepută nu numai de şeful de serviciu, 
care porneşte acţiunea disciplinară, dar 
chiar şi de comisiunea de judecată care, 
spre deosebire de Curtea cu juri, nu are 
a se pronunţă numai dacă faptul im- 
putat prin împrejurările în cari a fost 
comis constitue sau nu o ofensă pentru 
societate, caracterul său criminal din 
punct de vedere juridic fiind însă ab- 
solut cert, dar trebuie să statueze însăş 
dacă faptul imputat poate constitui o in- 
fracțiune disciplinară în cadrul art. 11. 
Adică comisiu ea disciplinară — şi acelaş 
drept îl are pentru pedepsele uşoare în 
mod direct şeful serviciului — nu anali- 
zează numai împrejurările de fapt şi pro- 
ducerea faptului în sine, al cărui caracter 

criminal juridiceşte ar fi indiscutabil, dar 
îl şi califică din punct de vedere juridic 
ca o infracţiune, creiând oarecum însăş 
infracţiunea. Şi dacă mai adăugim că a- 
ceste organe de judecată disciplinară au 
facultatea de a aplică oricare din cele 7 
pedepse prevăzute în art. 51 din Statut 
şi că ele judecă în şedinţe secrete, reese 
în mod evident că acest mod de disci- 
plinare poate fi orice, numai un sistem 
juridic nu. 

Adăugiţi la aceste constatări de ordin 
juridic şi realitatea că, în fapt, imensa 
majoritate a acţiunilor disciplinare — cu 
excepţia celora cari urmează în mod au- 
tomat condamnărilor penale — se ba- 
zează tocmai pe acest articol atât de 
vag şi atunci avem oglinda exactă atât 
a pericolului profesional pe care-l repre- 
zintă, cât şi a nonsensului său juridic. 

Această obligaţiune trebuie neapărat 
precizată prin lege, dacă nu chiar printr”o 
enumerare limitativă, cel puţin exempli 
gratia, cât şi mai ales prin eliminarea 
acelor acte ale vieţii private cari, deşi 
ar părea că au şi un aspect dăunător 

prestigiului funcţiunilor publice, prezin- 
tă totuş puternice motive de interes ge- 
neral pentru a nu fi considerate ca in- 
fracțiuni la disciplina serviciilor publice, 

Regulamentul Statutului are în art. 91 
о dispoziţiune care constitue oarecum 
un principiu general, care lipseşte în 
lege şi anume: „Funcţionarii vor putea 
fi pedepsiţi disciplinar în cazurile când 
nu execută îndatoririle de serviciu im- 
puse lor prin legi, regulamente, ordonanțe 
sau ordine scrise, sau când se abat de 
la vreuna din obligaţiunile се li sunt 
puse prin art. 18—81 din prezentul re- 
gulament“. 

Regulamentul păcătueşte însă, prin 
aceea că ignorează şi legea statutului 
şi principiul fundamental al dreptului 
de a pedepsi, în virtutea căruia legea 
trebuie să prevadă infracțiunile, nu re- 
gulamentul. Apoi ordonanţele sunt acte 
juridice de drept polițienesc, nu de drept 
administrativ sau disciplinar, şi ele se 
pot emite numai de prefecţii de judeţ, 

primari şi prefectul poliţiei Capitalei, 
conform art. 68, 36 şi 53 din legea po- 
liţici, precum şi de comandanții de gar- 
nizoană în timp de războiu, conform co- 
dului de justiţie militară. Ordonanţele nu 
creiază infracţiuni disciplinare, ci numai 
contravenţiuni de drept comun şi în mod 
excepţional ordonanţele militare în re- 
giuni puse sub stare de asediu pot e- 
dictă delicte şi crime. Astfel deci, ele 
sunt prevăzute în acest articol fără nici 
un rost. 

Intreg capitolul Obligaţiuniie funcțio- 
narilor, art. 13—31, din regulamentul sta- 
tutului este redactat în sensul că des- 
voltă capitolul Indatoriri şi răspunderi 
(art. 8—13) din lege. Ori, este absolut 
inadmisibil în drept, să desvolţi prin- 
trun regulament un sistem de infrac- 
țiuni prevăzut într'o lege. Infracţiunile 
sunt, sau nu sunt; ele nu pot fi suscepti- 
bile de desvoltare. Regulamentele pot in- 
stitui norme de funcţionarea unui ser- 
viciu organizat printr'o lege, în speţă 
pot dispune normele de funcţionarea in- 
terioară a comisiunilor disciplinare, dar 

ele nu pot adăugi 51 nici schimbă nimic 
în domeniul infracţiunilor, al sancțiuni- 
lor lor şi nici în al procedurei disci- 
plinare. 

Un regulament pentru funcţionarea in- 
terioară a Curţii cu juri e foarte firesc; 
dar un regulament pentru desvoltarea 
crimelor şi delictelor din codul penal 
este pur şi simplu o aberaţie. Este ade- 
varat că infracțiunile disciplinare se a- 
seamănă mai mult cu infracțiunile de 
drept polițienesc şi nu cu cele penale, 
şi că deci ele se pot institui nu numai 
prin lege, ci şi prin regulamente, dar 
numai prin regulamentele pe care au 
dreptul să le edicteze instituţiunile care 
se bucură de autonomie administrativă, 
şi în orice caz, odată instituite prin lege, 
infracțiunile nu mai pot fi schimbate şi 
lărgite prin regulament. Regulamentul 
nu poate creiă noui infracţiuni discipli- 
nare decât numai dacă ele nu ating în- 
tru nimic pe acelea prevăzute în legi. 


ж 
ж ж 


Deşi art. 8—18 din Statut sunt aplica- 

bile tuturor funcţionarilor publici, totuş, 
pe de o parte, ele nu cuprind toate in- 
fracţiunile disciplinare, iar ре de altă 
parte legile speciale prevăd diferite alte 
infracţiuni disciplinare aplicabile numai 
corpurilor respective de funcţionari: 
Astfel, în legea de organizare a Consi- 
liului legislativ, în paragraful 3 (art. 
28—36), în afară de repetarea inutilă a 
unora din îndatoririle prevăzute în art. 
8—13 din Statut, se mai prevede una, 
şi anume: „Consilierii permanenţi, refe- 
renţii titulari şi referenţii stagiari, pre- 
cum şi ceilalţi funcţionari ai Consiliului, 
nu pot aderă la acţiuni politice şi a luă 
parte la manifestaţiuni cu acest caracter“ 
(art. 29). Acest articol este incomplect 
şi din punct de vedere obiectiv şi su- 
biectiv, Subiectiv, pentrucă prin redacta- 
rea sa pare că exclude pe primul preşe- 
dinte şi pe preşedinţi dela această obli- 
gaţiune, ei neputând fi cuprinşi їп ter- 
menul „precum şi ceilalţi funcţionari ai 
Consiliului“ şi apoi interdicţiunile ca şi 
decăderile sunt de strictă interpretare. 
Obiectiv, fiindcă termenii prin cari este 

redactată їпбегйїсйипеа pot da naştere 
la abuzuri. ÎInterdicţiunea trebuie nea- 
părat precizată, dacă nu prin enumerare 
limitativă, cel puţin prin eliminarea unora 
din acele manifestări cari ar putea Її 
considerate ca politice printr'o interpre- 
tare greşită dăunând bunei funcţionări а 
acestei instituţiuni. 

Astfel, de pildă, Consiliul legislativ 
trebuind a fi o instituţiune cu caracter 
eminamente ştiinţific, îndeplinind o func- 
țiune de critică ştiinţifică а legislaţiei 
noastre şi de creaţiune în toate dome- 
niile legislaţiei, cum întreaga sferă legis- 
lativă este tot ce poate fi mai politic, 
este evident că toţi membrii Consiliului 
legislativ iau o parte activă la această 
operă politică. Aşă fiind, nu numai că 
membrii Consiliului nu pot fi acuzaţi că 
ar săvârşi acte sau manifestări politice, 
atunci când îşi expun observaţiunile lor 
în studii sau articole de presă şi reviste, 
„întocmai ca şi în rapoartele şi avizele 
consiliului, dar dimpotrivă ei ar trebui 
obligaţi chiar să îndeplinească o perma- 
nentă activitate ştiinţifică, ca şi profe- 

sorii universitari. Şi în această activitate 
ei sunt necesarmente obligaţi să com- 
pare proiectele propuse, cu legile în vi- 
goare şi cu orice alte proiecte cunoscute, 
legi şi proiecte cari se prezintă desigur 
aproape totdeauna sub semnătura unor 
oameni politici. Dar asta nu înseamnă a 
face acte sau manifestaţiuni politice, ci pur 
şi simplu este a îndeplini o activitate 
ştiinţifică în domeniul legislaţiei civile, 
penale, administrative, constituţionale, 
şcolare, etc., între cari intră deci şi acele 
ştiinţe pe cari doctrina le numeşte chiar 
ştiinţe politice. 


* 
* * 


Legea pentru organizarea judecăto- 
rească cuprinde un titlu întreg, despre 
Disciplina judecătorească, care cu tot ma: 
rele său număr de articole (art. 153—212) 
prezintă totuş aceleaşi lipsuri fundamen- 
tale. Nu aflăm în nici un text ideea de 
infracţiune disciplinară, se lasă tot la li- 
bera apreciere a comisiunilor disciplinare, 
ministrului şi celorlalte organe cu drept 
de acţiune disciplinară, calificarea infrac- 

țţiunii odată си pronunţarea pedepsei, 
prin aceea că nu se specifică pedepse 
anumite pentru fiecare infracțiune în 
parte. 

In afară de aceste lipsuri de ordin 
juridic, observăm şi lipsa de sistemă, re- 
petarea inutilă aproape a tuturor obliga- 
ţiunilor impuse de Statut şi care, după 
cum se ştie, privesc absolut pe toţi sluji- 
torii Statului, judeţelor, comunelor şi re- 
giilor autonome.. Mai mult încă, în art. 
171, în lista pedepselor disciplinare, cu 
tot aspectul ei limitativ, nu este trecută 
reținerea de salariu, deşi ea este expres 
prevăzută de art. 159 şi 160. 

Trebuie să observăm însă că această 
lege este incomparabil mai bine inspirată 
atunci când precizează caracterul şi efec- 
tele juridice ale fiecărei pedepse în parte, 
cât şi mai ales prin expunerea precisă 
a procedurei disciplinare şi a căilor de 
atac. í 


* 
* * 


In legea învăţământului secundar, art. 
85 din capitolul X, intitulat Pedepsele 

corpului didactic secundar evidenţiază în 
mod tipic greşila concepţie a dreptului 
disciplinar din legislaţia noastră. lată 
textul acestui articol: 

Art. 85. Membrii corpului didactic se- 
sundar, cari vor calcă dispoziţiunile се 
li sunt impuse prin legi, regulamente sau 
dispoziţiuni ministeriale, vor fi supuşi, 
după gravitatea culpei lor, la una din 
următoarele pedepse: (urmează pedepsele, 
dela simpla observaţie, la excluderea 
definitivă din învăţământ). > 

Ori cum prin gravitatea culpei, tre- 
buie să înţelegem însăş natura şi gravi- 
tatea infracţiunii, înseamnă că ministrul 
şi comisiunile disciplinare, odată cu pro- 
nunţarea pedepselor, califică însăş in- 
fracțiunea, ceeace, transpunându-se în ju- 
stiţia penală, ar însemnă că în codul 
penal să se prevadă numai pedepsele, 
dela amenda de simplă poliţie la închi- 
soare ре vieaţă şi pedeapsa cu moarte, 
şi judecătorii să decidă în fiecare caz 
în parte dacă infracţiunea comisă este 
contravenţie, delict special, delict, sau 
crimă şi care este gradul gravităţii ei 

în scara contravenţiilor, delictelor sau 
crimelor! 


* 
* * 


Fără a mai cită lipsurile din celelalte 
legi de organizare cu privire la infrac- 
ţiunile disciplinare, încheiăm acest capi- 
tol, cu observaţiunea că, odată cu unifi- 
carea infracţiunilor disciplinare pentru 
toate corpurile de funcţionari, este nece- 
sară şi complectarea lor şi cu acele in- 
fracțiuni pe cari le pot comite funcţionarii 
în calitatea lor de funcţionari, fireşte prin 
abuz şi rea credinţă, şi cari datorită 
gravităţii lor sunt considerate са infrac- 
{ши penale. 

Tot printre ele îşi au loc şi cumulul 
de funcțiuni şi însărcinări şi retribuţiuni 
de orice natură, precum şi obligaţiunea 
justificărei averilor, infracţiuni despre 
cari s'a discutat atâta în ultimul timp. 


П. 
Sancţiunile disciplinare. 


Deşi toate legile de organizare în ma- 
terie disciplinară sunt preocupate în 

primul гапа de pedepse, ignorând după 
cum am arătat mai sus, ideia de in- 
fracțiune înlocuită cu acea a obligaţiu- 
nilor de serviciu, totuş nici pedepsele 
disciplinare nu formează un sistem, ci 
ele variază enorm dela un corp de func- 
ţionari la altul. 

lată ca exemplu câteva din pedepsele 
disciplinare: 

A) În statut, art. 51 le rândueşte ast- 
fel: 

1. Mustrarea verbală sau scrisă, 

2, Mustrarea cu pierderea salariului pe 
cel mult 15 zile. 

3. Ştergerea de pe tabloul de înain- 
tare. 

4. Mutarea pe cale disciplinară. 

5, Excluderea din serviciu pe timp de 
maximum 6 luni cu pierderea salariu- 
lui. 

6. Punerea în disponibilitate, 

1. Destituirea. 

Timpul cât rămâne funcţionarul ex- 
clus sau în disponibilitate nu contează 
la vechime. 

В) In legea pentru organizarea jude- 

cătorească art. 174 prevede aceste pe- 
depse disciplinare: 

1. Prevenirea. 

2. Mustrarea. 

3. Eliminarea temporară dela ўпаіп- 
tare. 

4. Suspendarea pe timp limitat, 

5. Disponibilitatea. 

6. Destituirea. 

С) Art. 85 din legea învăfământulu 
secundar instituie următoarele pedepse 
disciplinare: 

a) Observaţii, acestea nu se trec în 
statul personal. (Dece la plural?) 

b) Avertismentul confidenţial, care se 
face cunoscut direct profesorului prin 
ordin scris. 

с) Avertismentul public, care se tri- 
mite profesorului prin direcţiunea şcoa- 
lei şi se publică în buletinul Ministe- 
rului Înstrucţiunei. 

d) Amenda cu pierderea salariului de 
la 1 zi până la 10 zile. 


е) Cenzura cu pierderea salariului de 
la 11 la 30 zile. 

Í) Întârzierea cu un an sau doi a ter- 
menului de gradaţie. 

g) Suspendarea din post pe timp de 
la 2—6 luni, cu pierderea dreptului la 
întregul salariu pe acest timp. 

h) 'Transterarea din oficiu la o altă 
localitate. 

i) Excluderea din învăţământ de la 6 
luni până la 2 ani. 

In timpul excluderei profesorul exclus 
nu mai face parte din învăţământ, ca- 
tedra sa va îi declarată vacantă, iar la 
expirarea termenului de excludere se va 
încredinţă din oficiu profesorului o ca- 
tedră în altă localitate. 

j) Excluderea pentru totdeauna din 
învăţământ. 

D) Corpul polițienesc este supus pe- 
depselor disciplinare din statut, iar mem- 
brilor consiliului legislativ se aplică pe- 
depsele din legea pentru organizarea ju- 
decătorească. Corpul didactic primar are 
aceleaşi pedepse disciplinare ca şi cel 
secundar, afară de сеа dintâi: observaţia. 

E) In legea corpului agronomic, art. 
38 prevede: 

a) Prevenirea; 

b) Mustrarea; 

c) Mustrarea cu ridicarea lefii pe timp 
de maximum 15 zile; 

d) Тгапѕѓегагеа sau suspendarea din 
funcţiune pe timp limitat, care nu poate 
îi mai mic de 15 zile şi nici mai таге 
de 3 luni. 

e) Ştergerea de pe tabloul de înaintare 
cel mult 3 ani şi cel puţin 1 an. 

f) Retrogradarea. 

g) Punerea în disponibilitate. 

h) Destituirea. 

F) Mai cităm în fine şi art. 18 din 
legea corpului veterinar cu următoarele 
pedepse disciplinare: 

a) Admonestarea. 

b) Amenda cu pierderea lefii de la 1 
până la 30 zile. 

Această pierdere va privi numai leafa 
şi gradaţia fără accesorii şi nu va puteă 
întrece valoarea salariului de 60 zile pe 
an. 

c) Suspendarea pe timp de una până 
la trei luni. In timpul suspendării func- 

ţionarul. va pierde leafa şi diurna cu 
care se va plăti locţiitorul. 

d) Permutarea. 

e) Permutarea combinată cu suspenda- 
rea pe una până la trei luni. 

f) Excluderea temporală din serviciu 
de la trei luni până la un an. 

g) Excluderea pentru totdeauna din 
serviciu. 

h) Fliminarea din cadrele corpului ve- 
terinar. 

Simpla lectură a acestei liste de pe- 
depse disciplinare — şi ea nu este com- 
plectă — evidenţiază lipsa unei concep- 
iuni unitare atât de necesară pentru in- 
stituirea unui regim juridic în materie 
disciplinară. Їп timp ce statutul prevede 
T pedepse, legea pentru organizarea ju- 
decătorească are 6; cea a învăţământului 
secundar 10, a învăţământului primar 9, 
iar a corpului agronomic şi a corpului 
veterinar câte 8. 

In ce priveşte natura şi gravitatea pe- 
depselor aflăm deasemeni o mare şi prin 
nimic justificată diversitate. Astfel: 

a) Statutul pune pe acelaş plan mus- 

trarea verbală cu acea scrisă atunci când 
în drept este о mare deosebire între ele, 
căci mustrarea verbală este observaţia 
din legea învăţământului secundar sau 
prevenirea din legea judecătorească şi 
care nu se trece în statul de serviciu 
al funcţionarului. 

b) Mustrarea, în legea învăţământului 
secundar este înlocuită prin avertisment, 
a cărui natură juridică este desigur di- 
ferită; iar în legea corpului veterinar se 
numeşte admonesiare. Mai mult încă, Іе- 
gea învăţământului secundar prevede două 
feluri de avertismente: confidențial şi pu- 
blic, iar legea corpului agronomic pre- 
vede două feluri de mustrări: simplă şi cu 
ridicarea lefii. 

c) In legea corpului veterinar ca şi a 
învăţământului secundar aflăm amenda 
cu pierderea salariului pe timp determi- 
nat. In realitate amenda constă tocmai 
în această pierdere de salariu. 

d) Pedepse unice în felul lor sunt: 
cenzura la corpul didactic primar şi se- 
cundar, retrogradarea de la corpul a- 
gronomic şi eliminarea din cadrele cor- 

pului veterinar. Cenzura trebue să fie de 
origină ardeleană, retrogradarea este ab- 
solut inadmisibilă, iar eliminarea din cor- 
pul veterinar, dacă înseamnă interdicţia 
de a practica medicina veterinară chiar 
şi ca particular (art. 20), apoi în cazurile 
când еа аг fi îndreptăţită, se cuvine să 
fie extinsă la toate corpurile similare 
de funcţionari publici. 

e) Legea corpului veterinar înlocueşte 
destituirea prin excluderea din serviciu 
pentru totdeauna; iar legile învăţământu- 
lui secundar şi primar prevăd excluderea 
pentru totdeauna din învăţământ. Ori a- 
ceste pedepse au o cu totul altă valoare 
juridică. 

f) In legea corpului agronomic transfe- 
rarea se prevede ca pedeapsă echivalentă 
cu suspendarea pe timp limitat. Statutul 
o numeşte mutare iar legile de învăţă- 
mânt transferare din oficiu; în fine legea 
corpului veterinar o numeşte permutare, 
având chiar două feluri de permutări. 

Cu un cuvânt, se poate spune că sunt 
tot atâtea feluri de pedepse disciplinare 
câte legi de organizarea serviciilor pu- 

blice şi a corpurilor de funcţionari sunt, 
şi că, din nefericire — ele au totuşi un 
punct comun şi anume acela că nu sunt 
prevăzute cel puţin ca sancţiuni speci- 
fice unor anumite infracţiuni precis de- 
terminate de legile respective, ci se pot 
aplică oricărei infracţiuni disciplinare, 
după criteriile de apreciere atât de dife- 
rite ale fiecărei comisiuni disciplinare sau 
fiecărui şei de serviciu legalmente in- 
drituit. 


ПІ. 


Organele învestite cu dreptul de disci- 
plină şi capacitatea lor de deciziune. 
Procedura disciplinară. Căile de atac. 


Faţă de diversitatea atât de pronunţată 
a pedepselor disciplinare, desigur că mo- 
dul în care legile de organizare atribuie 
dreptul de acţiune disciplinară şi de pro- 
nunţarea pedepselor, apare са mult mai 
unitar şi sistematic. Їп toate găsim drep- 
tul ministrului, sau şefului superior al 
autorităţii de care depinde funcţionarul, 

de a aplică direct pedepsele cele mai 
uşoare şi de a deferi unor comisiuni dis- 
ciplinare pronunţarea în cazurile când ei 
cred că se impune aplicarea uncia din 
celelalte pedepse mai grele. 

Cu toate acestea o analiză aprofundată 
a acestei probleme ne duce la aceiaşi con- 
cluzie a refacerei complecte şi a acestor 
capitole de legislaţie disciplinară, mai cu 
seamă dacă considerăm şi efectele ju- 
ridice ale deciziunilor comisiunilor dis- 
ciplinare, şi ale miniştrilor şi celorlalţi 
şefi ai serviciilor publice, cât şi căile 
de atac puse la dispoziţia funcţionarilor. 

Cum scopul studiului de faţă este nu- 
mai acela de a demonstră necesitatea 
instituirii unui drept disciplinar unitar 
şi precizarea în deosebi a tuturor infrac- 
ţiunilor disciplinare şi a pedepselor lor 
respective şi fiindcă spaţiul de care dis- 
punem este prea restrâns, asupra acestor 
importante chestiuni vom face numai 
câteva observaţiuni. Şi anume: 

1. Dacă este logic să se dea dreptul 
şefilor superiori de servicii să aplice ei 
direct prima sau chiar şi a doua dintre 

pedepsele disciplinare, în afară de sim- 
plele observaţiuni părinteşti care se fac 
îndeobşte fără nici o formalitate şi nici 
un efect juridic — apoi acestea trebue 
să fie şi ele supuse unei căi de atac. Este 
absolut nejuridic ca atunci când orice 
pedeapsă dată în justiţie, este supusă 
apelului şi recursului în casare şi când 
toate pedepsele date cu avizul comisiuni- 
lor disciplinare sunt supuse controlului 
judecătoresc al contenciosului adminis- 
trativ, pentru pedepsele cele mai uşoare 
legile să nu prevadă o anumită cale de 
atac, cu procedura ei proprie, în afară de 
recursul erarhic care în asemenea cazuri 
este în fapt cele mai adeseaori inutili- 
zabil şi fără efect, şi de acţiunea în con- 
tenciosul administrativ, mult prea greoaie 
şi de care nu ştim dacă s'a folosit cineva 
în acest scop. 

Trebuie să mai relevăm în mod deo- 


sebit însă faptul că — în afară de ex- 
cepţiunea din legea poliţiei, art. 91, pe 
care o vom menţiona mai jos — nici o 


lege care se ocupă cu dreptul de disci- 
plină nu prevede dreptul de acţiune al 


www.digibuc.ro 


32 


funcţionarului în contenciosul administra- 
tiv împotriva deciziunilor  comisiunilor 
disciplinare şi nici chiar recursul erarhic. 
Mai mult încă, aceste căi de atac sunt 
interzise prih aceea că toate aceste legi 
prevăd deopotrivă că deciziunile comi- 
siunilor disciplinare sunt definitive şi e- 
xecutorii. 

Acţiunea în contencios s'a câştigat nu- 
mai pe baza legii contenciosului admi- 
nistrativ şi a fost consacrată de juris- 
prudenţă, iar recursul erarhic nu e regle- 
mentai decât în dreptul militar. 

2. Art. 55 din statut spune că: „jude- 
cata în comisiunile disciplinare este se- 
cretă, deciziunile lor se dau motivate, şi 
sunt definitive şi executorii“. Este aici 
şi o chestie de procedură şi una de sta- . 
bilirea valorii juridice a actului acestor 
comisiuni, adică a capacităţii lor de de- 
ciziune. Şi una şi alta sunt nejuridice. 
Mai întâi, nu este judecată, căci numai 
instanţele puterei judecătoreşti judecă, 
aceste comisiuni administrative dau nu- 
mai un aviz aşa zis „conform“; despre 
neconstituţionalitatea avizelor conforme 

noi am publicat un studiu în Curierul 
Judiciar No. 38 şi 39 din Noemvrie 1928, 
aşa că nu mai revenim în acest loc. Apoi, 
fiind un aviz nu poate fi definitiv şi exe» 
cutoriu, singură decisiunea ministrului 
dată pe baza acestui aviz este definitivă, 
sub forma ei de act administrativ, calitate 
în care însă este supusă controlului ju- 
decătorese pe calea contenciosului admi- 
nistrativ şi ca atare deci textul art. 55 
din statut este şi пејигійіс şi contrar 
legii contenciosului administrativ, care Га 
şi abrogat. 

3. Sub un aspect mai interesant încă, 
se pune aceiaşi chestiune pentru valoarea 
deciziunilor comisiunilor disciplinare care 
judecă pe magistrați, comisiuni compuse 
exclusiv din magistrați. Art. 210 din legea 
judecătorească spune că: „hotărîrile co- 
misiei disciplinare sunt definitive, afară 
de acelea ale comisiunilor de pe lângă 
curţile de apel, în caz când pedeapsa 
aplicată va fi suspendarea pe timp limi- 
tat, punerea în disponibilitate şi desti- 
tuirea, în care cazuri ele pot fi supuse 

apelului la comisiunea de pe lângă curtea 
de casaţie conform art. 201. 

Dreptul de apel îl va aveă atât magis- 
tratul învinuit cât şi ministrul prin pro- 
curorul general“. 

Din acest articol reese că legea de 
organizare judecătorească face din comi- 
siunile disciplinare adevărate instanţe 
ale puterii judecătoreşti, admițând un 
drept de apel la o a doua comisiune, 
atât învinuitului cât şi ministrului. Ori 
din moment ce conform art 211 pedepsele 
pronunţate de aceste comisiuni se aplică 
tot de ministru, unele chiar prin decret 
regal, în urma raportului motivat al mi- 
nistrului, şi nu ca orice altă deciziune 
judecătorească de însăşi organele pute- 
rei judecătoreşti, este evident că tot actul 
administrativ al ministrului pecetlueşte 
valoarea juridică — care este adminis- 
trativă — a actului de pedepsire disci- 
plinară şi ca atare deci acţiunea în con- 
tenciosul administrativ nu poate fi înlă- 
turată. 

4. Secretul desbaterilor comisiunilor 
disciplinare şi limitarea dreptului de a- 

parare a funcţionarului învinuit, prin in- 
terzicerea dreptului de a fi asistat de un 
avocat, sunt dispoziţii inchizitoriale, care 
nu pot aveă nici un alt rezultat decât, 
sau acoperirea unor vinovaţi, sau pedep- 
sirea unor funcţionari învinuiți ре ne- 
drept. Şi într'un caz şi în celălalt pres- 
tigiul autorităţii statului nu are decât 
de pierdut. 

5. Legea pentru organizarea judecăto- 
rească prevede în art. 184 dreptul de 
revizuire а deciziunilor comisiunilor dis- 
ciplinare ca şi cum deciziunile comisiu- 
nilor disciplinare ar fi chiar acte ale pu- 
terii judecătoreşti; iar art. 216 prevede 
şi acţiunile recursorii şi în daune contra 
judecătorilor, pe cari nu le aflăm în 
statut şi nici în alte legi de organizare. 

6. Art. 91 din legea poliţiei generale 
a statului prevede „dreptul de apel la 
contenciosul administrativ în contra deci- 
ziunilor comisiunii disciplinare când pro- 
nunţă pedeapsa destituirii sau punerii în 
disponibilitate“. Ori această prevedere 
este în realitate o restrângere a dreptului 
acordat funcţionarilor de legea contencio- 

sului administrativ, drept pe care din 
fericire nu i-l poate anulă, iar pe de altă 
parte acest articol ignorează că acţiunea 
în contencios nu se poate face împotriva 
deciziunii comisiunei care este un aviz, 
ci împotriva deciziunii ministrului, dată 
pe baza avizului. Şi cum avizele „con- 
forme“ sunt neconstituţionale, ministrul 
poate aplică şi altă pedeapsă decât acea 
prevăzută în avizul aşa zis conform, sau 
chiar să pue „avizul“ la dosar, 

1. Dintre toate legile de organizare, 
aceea care prevede mai complecte norme 
de procedură disciplinară este legea 
pentru organizarea judecătorească, iar 
legile de învăţământ se disting prin pre- 
vederea dreptului de radierea unor pe- 
depse (art. 89 legea învăţământului se- 
cundar) şi aplicarea sistemului Beranger 


(art. 90). 


ГУ, 
-Concluziuni. 


Concluzia logică a tuturor constatări- 
lor şi observaţiunilor pe care le-am făcut 

în foarte restrânsa expunere ce precede, 
este că se impune ca o necesitate impe- 
rioasă, transformarea dispozițiunilor dis- 
parate privitoare la dreptul disciplinar 
prevăzute în numeroasele legi de orga- 
nizarea serviciilor publice 51 a diferitelor 
torpuri de funcționari, într'un sistem ju- 
ridic unitar, care nu poate fi realizat 
decât numai printr'o lege specială. 

Această lege a dreptului disciplinar ar 
„puteă fi şi o parte din statutul Funcţio- 
narilor Publici, dacă el ar fi cu adevărat 
legea generală care să cuprindă: 

a) Toate drepturile funcţionarilor pu- 
blici, între care şi întreg sistemul de sa- 
larizare, gradaţie şi înaintare; 

b) Condiţiunile de numire şi înaintare; 

с) Obligaţiunile de serviciu; 

d) Drepturile cetăţenilor împotriva 
funcţionarilor abuzivi (contenciosul admi- 
nistrativ); 

e) Drepturile funcţionarilor publici îm- 
potriva abuzului superiorilor lor (con- 
tenciosul administrativ) ; 


f) La care sar adăugi în mod firesc 

şi infracțiunile disciplinare cu pedepsele 
lor şi organele indrituite a le aplica. 

Fie că s'ar face o lege specială, fie că 
Sar face din statut o adevărată consti- 
tuţie a drepturilor şi obligaţiunilor func- 
ţionarilor publici, dreptul disciplinar ar 
trebui să cuprindă următoarele părţi şi 
capitole. 


PARTEA 1. 


1. Infracţiunile disciplinare determinate 
în mod strict juridic. 

a) Generale, privind pe toţi slujitorii 
statului, judeţelor, comunelor şi regiilor 
autonome. 

b) Speciale, unor anumite servicii şi 
corpuri de funcţionari. 

2. Pedepsele disciplinare, cu specifi- 
carea tuturor efectelor lor juridice, 

а) Generale. 

b) Speciale. 

3. Circumstanţe agravante şi atenuante. 

a) Generale. 

b) Speciale. 

PARTEA Il-a. 


1. Specificarea pedepselor disciplinare 
pentru fiecare infracţiune în parte. 

a) Generale. 

b) Speciale. 


PARTEA III-a. 


1. Organele investite cu dreptul de pri- 
vighere şi de disciplină. 

a) Întinderea drepturilor fiecăruia din 
ele. 

b) Compunerea comisiunilor discipli- 
nare. 

2. Procedura disciplinară. 


PARTEA IV-a. 


1, Căile de atac împotriva deciziunilor 
disciplinare. 

2. Radierea pedepselor disciplinare. 

3. Aplicarea sistemului Bâranger. 


* 
* * 


Nu pot termina acest articol fără а 
nu releva încă un aspect al problemei 

responsabilităţii morale a funcţionarilor 
publici faţă de stat, judeţ, comună şi 
regiile autonome, din ale căror personal 
de serviciu fac parte, şi anume: necesi- 
tatea ca şi diurniştii să fie supuşi unui 
drept de disciplină cu anumite sancţiuni, 
fiindcă în fapt o mare parte din ei exer- 
cită adeseaori foarte importante atribu- 
iuni publice ca membri a foarte nume- 
roase consilii şi comisiuni luând. deciziuni 
în numele autorităţilor pe lângă care lu- 
crează — şi nu prea rar se întâmplă ca, 
la adăpostul oricăror sancţiuni, ei să fo- 
losească aceste drepturi în beneficiul lor 
personal şi în dauna binelui public. 


IULIU PASCU. 

